OAV: Yevroittifoq AQSh bilan savdo urushiga hozirlik ko‘rmoqda

Yevroittifoq AQSh bilan savdo urushiga hozirlik ko‘rmoqda. Bu haqda, Yevrokomissiyadagi manbalarga tayanib, Frankfurter Allgemeine Zeitung nashri ma’lum qildi, deb xabar beradi EADaily.

Vashington tomonidan rejalashtirilgan po‘lat va alyuminiy importiga cheklovlar Yevropa korxonalariga ham tegishli bo‘lsa, Yevroittifoq bir necha kun ichida Qo‘shma Shtatlar mahsulotlariga nisbatan javob bojlarini joriy etishi mumkin.
Bojlar AQSh mahsulotlarining keng ro‘yxatiga — apelsin sharbatlaridan tortib mototsikl va viskigacha joriy etilishi mumkin.
Yevrokomissiya ro‘yxatining dastlabki qatorlaridan AQSh qishloq xo‘jaligi mahsulotlari, jumladan, kartoshka va pomidor o‘rin olishi bildirilmoqda.